Video: Toyota se Corolla Cross gou hier(Foto: Skermskoot uit video) Toyota het ons onlangs genooi om die nuwe Toyota Corolla Cross te aanskou. Dit was nie die amptelike bekendstelling nie, maar eerder ŉ klein voorsmakie. Dié kompakte sportnuts word vroeg in November in Suid-Afrika bekend gestel. Die Corolla Cross gaan mooi tussen die Urban Cruiser en Rav4 in die mark sit. Daar is drie spesifikasievlakke beskikbaar, Xi, Xs en Xr. Een enjin – ŉ 1.8- atmosferiese viersilinderenjin en twee dryfstelsels, een slegs binnebrand en die een hibried, met die hulp van elektrisiteit. Die Corolla Cross word in Suid-Afrika vervaardig ná ŉ belegging van byna R4,3 miljard in die Prospecton-aanleg. Dit is die eerste keer dat Toyota hibriede tegnologie in sy voertuie in die Prospecton-aanleg sal vervaardig. Ons sal weer met die werklike bekendstelling meer inligting deel, maar tot dán – kyk gerus hier.